钦定古今图书集成/明伦汇编/闺媛典/第020卷 > 《多丽》周格非
## 钦定古今图书集成/明伦汇编/闺媛典/第020卷 > 《多丽》周格非

陇头泉，未到陇下轻分。一声声、凄凉呜咽，岂堪侧耳
重闻。细思量、那时携手，画楼高、帘幕黄昏。月不长圆，
云多轻散，天应偏妒有情人。自别后、小窗幽院，无处
不消魂。罗衣上，残妆未减，犹带啼痕。自一从、瓶沈
簪折，要知欲见无因。也浑疑、事如春梦，又只恐、人是
朝云。破镜分来，朱弦断后，不堪独自对芳尊。试与问、
多才谁更，匹配得文君。须知道，东阳瘦损，不为伤春。